આ પહેલાં આરજેડીના ધારાસભ્યોના દળની બેઠક બાદ આરજેડી સુપ્રીમો લાલુ પ્રસાદ યાદવે સ્પષ્ટતા કરી હતી કે, તેજસ્વી યાદવ રાજીનામું નહીં આપે. સાથે જ તેમણે કહ્યું હતું કે, 'નીતીશ કુમાર નારાજ નથી. તેમની સાથે વાચતીત થઇ રહી છે. નીતીશ કુમારે એક વાર પણ તેજસ્વી યાદવના રાજીનામાની વાત નથી કહી.' તેજસ્વી યાદવના રાજીનામાના મુદ્દે આરજેડીના આ આખરી નિર્ણય બાદ જેડીયૂ સાથે બેઠક કરી નીતીશ કુમારે રાજીનામું આપી દીધું હતું. તેમના રાજીનામાં સાથે જ અનેક સવાલો ઊભા થઇ રહ્યાં છે.